2021. gada 11. janvārī Rīkojums Nr. 5

Rīgā (prot. Nr. 2 2. §)

**Par atļauju Aizsardzības ministrijai uzņemties valsts budžeta ilgtermiņa saistības, lai nodrošinātu iemaksu Ziemeļatlantijas līguma organizācijas (NATO) Daudznacionālajā divīzijas štābā "Ziemeļi"**

1. Lai veiktu iemaksu Daudznacionālā divīzijas štāba "Ziemeļi" uzturēšanai, atļaut Aizsardzības ministrijai 2021. gadā un turpmākajos gados uzņemties valsts budžeta ilgtermiņa saistības valsts budžeta programmas 30.00.00 "Valsts aizsardzības politikas realizācija" ilgtermiņa saistību sadaļā "Maksājumi starptautiskajās institūcijās un programmās" ne vairāk kā 2 000 000 *euro* apmērā katru gadu. Maksājumu nodrošināt no Aizsardzības ministrijai piešķirtajiem valsts budžeta līdzekļiem.

2. Lai nodrošinātu iemaksu 2021. gadā, Aizsardzības ministrijai iesniegt Finanšu ministrijā pieprasījumu apropriācijas pārdalei no budžeta apakšprogrammā 22.12.00 "Nacionālo bruņoto spēku uzturēšana" paredzētajiem līdzekļiem uz budžeta programmu 30.00.00 "Valsts aizsardzības politikas realizācija" (iemaksām starptautiskajās organizācijās).

Ministru prezidents A. K. Kariņš

Ministru prezidenta biedrs,

aizsardzības ministrs,

veselības ministra

pienākumu izpildītājs A. Pabriks